**Zmena ZÁPISU ŽIAKOV do 1. ročníka základnej školy**

Ministerstvo školstva, vedy, výskumu a športu SR **určilo z dôvodu mimoriadnej situácie vyvolanej ochorením COVID – 19 termín zápisu detí na plnenie povinnej školskej dochádzky od 15. apríla 2020 do 30. apríla 2020.**

Riaditeľstvo Základnej školy Jána Drdoša vo Vígľaši oznamuje rodičom a budúcim prvákom, že **zápis do 1. ročníka základnej školy pre školský rok 2020/2021 sa preto uskutoční v dňoch 21.4.2020 a 22.4.2020 od 8:00 hod. do 18:00 hod., v budove 1. stupňa Základnej školy Jána Drdoša vo Vígľaši s využitím jednej z nasledujúcich možnosti:**

1. **Zákonnými zástupcami osobne**
* zápis bude **organizovaný bez osobnej prítomnosti detí v** priestoroch základnej školy, **s dôrazom na dodržiavanie hygienicko-epidemiologických opatrení,**
* **zákonný zástupca prinesie 21.4. alebo 22.4. 2020 vypísanú prihlášku, podpísanú oboma rodičmi, ktorú si môže stiahnuť z webovej stránky školy, v podstránke o škole – formuláre na stiahnutie -** [Zapis\_dietata\_do\_1.\_rocnika.pdf](https://cloud1.edupage.org/cloud/Zapis_dietata_do_1._rocnika.pdf?z%3AttalJAbEeGCtLBcOz%2F%2FSqgLGEDTx%2FzPblWspsAFYass1G9lSrzb3JO5N4pKn1uju), alebo si zákonní zástupcovia môžu tlačivo vypísať priamo v škole. N**a vypísanie tlačiva v škole musia použiť vlastné pero,**
* zákonný zástupca dieťaťa so špeciálnymi výchovno-vzdelávacími potrebami doloží **vyjadrenie príslušného zariadenia výchovného poradenstva a prevencie** do vydania rozhodnutia o prijatí dieťaťa do základnej školy , najneskôr do 15. júna 2020,
* ak zákonný zástupca požiada o **odklad začiatku plnenia povinnej školskej dochádzky,** súčasť žiadosti zákonného zástupcu, ktorou je odporučenie všeobecného lekára pre deti a dorast a odporučenie príslušného zariadenia výchovného poradenstva a prevencie **sa nebude pri zápise vyžadovať**, ale zákonný zástupca ich doručí dodatočne, najneskôr do štyroch týždňov od skončenia mimoriadneho prerušenia školského vyučovania.
1. **ALEBO zákonnými zástupcami elektronickou formou prostredníctvom elektronickej prihlášky:**
* **zákonný zástupca pošle elektronickú prihlášku, ktorá je k dispozícii na webovej stránke základnej školy najneskôr do 22.4.2020. Overenie údajov poskytnutých zákonnými zástupcami** sa musí uskutočniť do dvoch týždňov od skončenia mimoriadneho prerušenia školského vyučovania, to je (zákonní zástupcovia dieťaťa prídu osobne podpísať elektronickú prihlášku do školy po skončení mimoriadnej situácie),
* zákonný zástupca dieťaťa so špeciálnymi výchovno-vzdelávacími potrebami doloží **vyjadrenie príslušného zariadenia výchovného poradenstva a prevencie** do vydania rozhodnutia o prijatí dieťaťa do základnej školy , najneskôr do 15. júna 2020,
* ak zákonný zástupca požiada o **odklad začiatku plnenia povinnej školskej dochádzky,** súčasť žiadosti zákonného zástupcu, ktorým je odporučenie všeobecného lekára pre deti a dorast a odporučenie príslušného zariadenia výchovného poradenstva a prevencie sa nebude pri zápise vyžadovať, ale zákonný zástupca ich doručí dodatočne, najneskôr do štyroch týždňov od skončenia mimoriadneho prerušenia školského vyučovania.

K zápisu je potrebné, aby si zákonní zástupcovia pripravili:
- rodný list zapisovaného dieťaťa a jeho preukaz poistenca,

- občiansky preukaz zákonných zástupcov zapisovaného dieťaťa,

- 20 eur na zakúpenie základného balíčka učebných pomôcok pre prváčika.